अमरीश पुरी को किया याद, थ्रोबैक वीडियो शेयर कर कहा- ये फिल्मों में रिश्तों का गोल्डन पीरियड था
Anupam Kher Shares A Throwback Video On Stage With Amrish Puri. अनुपम खेर ने हिंदी सिनेमा के फेमस खलनायक अमरीश पुरी के साथ एक थ्रोबैक वीडियो शेयर किया है
अनुपम खेर ने हिंदी सिनेमा के फेमस खलनायक अमरीश पुरी के साथ एक थ्रोबैक वीडियो शेयर किया है, जिसमें वह और अमरीश एक गाने के जरिए गंजे लोगों का मजाक उड़ाते नजर आ रहे हैं। वीडियो एक स्टेज शो का है, जिसमें स्टेज पर दोनों मस्ती भरे अंदाज में गाना गाते हुए गंजे लोगों की जमकर खिंचाई की। इस वीडियो में दोनों की एक्टर्स की मजेदार जुगलबंदी देख फैंस जमकर तारीफ कर रहे हैं।
अनुपम-अमरीश का मजेदार वीडियो
वीडियो में अनुपम 'तू नहीं तो कंघा तेल सब बेकार है, सर्दी सिर पे लगती है मुझे बुखार है। सर चमक चमके कह रहा, तू अब आ भी जा, तू हमको गंजा ना बना। तुझे कसम है आ भी जा' गाना गा रहे हैं। वहीं अमरीश खूब हंसते हुए नजर आ रहे हैं। अनुपम ने इस मजेदार वीडियो को शेयर करते हुए कैप्शन में लिखा, 'यादों के पुलिंदों से, बहुत साल पहले एक स्टेज शो में ये गाना गया था। गंजे लोगों का मजाक उड़ाया था। अमरीश जी की मुस्कुराहट में कितना भोलापन था। ये फिल्मों में रिश्तों का गोल्डन पीरियड था। रिश्ते आसानी से बन जाते थे और जिंदगी भर के लिए चलते थे।'
वीडियो देख फैंस ने की तारीफ 
इस वीडियो को सोशल मीडिया पर देखते ही फैंस अमरीश पुरी को याद करने लगे। एक यूजर ने कमेंट करते हुए लिखा, ‘अमरीश जी को मैं बेहद पसंद करता हूं वह जेम थे… बहुत ही अलग, बहुत अनोखे, वह जहां भी हो हमेशा खुश रहें’। तो वहीं दूसरे यूजर ने लिखा, ‘सिनेमा के महान कलाकार थे अमरीश पुरी’।
2005 में मोगैंबो की हुई मौत 
बॉलीवुड में मोगैंबो के नाम से मशहूर दिग्गज अभिनेता अमरीश पुरी का 12 जनवरी 2005 में ब्रेन हैमरेज से निधन हो गया था। बताया जाता है कि उन्हें ब्लड कैंसर था। लेकिन उन्होंने विलेन बनकर पूरे हिंदी सिनेमा पर राज किया। आज भी वह अपनी बेहतरीन एक्टिंग से दुनिया भर में जाने जाते हैं। भले भी वह अब इस दुनिया में नही हैं, लेकिन उनकी एक्टिंग के आज भी लाखों दीवाने हैं।
